शनिवार दोपहर उपखंड अधिकारी एके मिश्रा के नेतृत्व में टीम ने छापेमारी शुरू की। नगर निवासी सर्वेश गोयल, गांव रम्पुरा शाकर निवासी मोहम्मद क्यूम और गांव केशोवाला निवासी देवेंद्र सिंह के घर पर मीटर अलग कर बिजली चोरी की जा रही थी। इन तीनों से टीम ने ढाई लाख रुपये जुर्माना वसूला। एसडीओ ने बताया छापेमारी के दौरान फीडर से 70 एम्पीयर से लोड घटकर 30 एम्पीयर हो गया। उन्होंने बताया एक चक्की पर बिजली चोरी का संदेह होने पर मीटर को पेपर सील किया गया है। एसडीओ के अनुसार पहले चरण में कामर्शियल मीटरों को मकान के बाहर लगाया जाएगा। टीम में अवर अभियंता हरिशंकर सक्सेना, लाइनमैन नाजिम हुसैन, संतोष कुमार, यशपाल आदि थे। अधिशासी अभियंता अनिल वर्मा ने बताया चोरी रोकने के लिए टीम बनाकर अभियान चलाया जाएगा। गर्मी के मौसम एसी बिजली चोरी से चलने की शिकायत मिल रही हैं। गुप्त रूप से ऐसे स्थानों को चिह्नित किया जाएगा।